ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του εγκεκριμένου ρυμοτομικού
σχεδίου στο Ο.Τ. 47Α της Δ.Κ. Ταύρου του Δήμου
Μοσχάτου-Ταύρου, με έγκριση ρυμοτομικών και
οικοδομικών γραμμών επί των οδών Κρήνης και
Προύσσης.
Τροποποίηση του εγκεκριμένου ρυμοτομικού
σχεδίου του Δήμου Αλίμου στα Ο.Τ. 376 και 376Α
με χαρακτηρισμό ως πεζόδρομο του τμήματος
της οδού Ανδρέα Κάλβου μεταξύ των οδών Μιαούλη και Καλαμίδα.
ΑΠΟΦΑΣΕΙΣ
Αριθμ. 450201
(1)
Τροποποίηση του εγκεκριμένου ρυμοτομικού
σχεδίου στο Ο.Τ. 47Α της Δ.Κ. Ταύρου του Δήμου Μοσχάτου-Ταύρου, με έγκριση ρυμοτομικών
και οικοδομικών γραμμών επί των οδών Κρήνης
και Προύσσης.
Ο ΑΝΤΙΠΕΡΙΦΕΡΕΙΑΡΧΗΣ
ΧΩΡΙΚΟΥ ΣΧΕΔΙΑΣΜΟΥ, ΠΟΛΕΟΔΟΜΙΚΩΝ
ΘΕΜΑΤΩΝ ΚΑΙ ΕΦΑΡΜΟΓΩΝ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ιδίως το άρθρο 186 αυτού.
2. Το π.δ. 145/2010 «Οργανισμός Περιφέρειας Αττικής»
(Α’ 238), όπως τροποποιήθηκε με τις υπ’ αρ.44403/2011
(Β’ 2494 και Β’ 2822), 109290/39629/23.12.2016 (Β’ 4251),
66313/24553/25.08.2017 (Β’ 3051) και 37419/13479/
08.05.2018 (Β’ 1661) αποφάσεις.
3. Την υπ’ αρ.18641/05.01.2024 απόφαση του Περιφερειάρχη Αττικής «Ορισμός Αναπληρώτριας Περιφερει-
άρχη και Αντιπεριφερειαρχών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31.01.2024 (Β’ 740) απόφαση
του Περιφερειάρχη Αττικής για τη μεταβίβαση αρμοδιοτήτων.
5. Το άρθρο 44 του ν. 3979/2011 «Για την ηλεκτρονική διακυβέρνηση και λοιπές διατάξεις» (Α’ 138) και τον
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131) και ειδικότερα τα
άρθρα 5, 6 και την παρ. 5β  του άρθρου 7 αυτού.
6. Το από 17.7.1923 ν.δ. (Α’ 228) και ειδικότερα τα άρθρα 1, 3, 7, 9 και 70 αυτού.
7. Τον ν. 1337/1983 (Α’ 33).
8. Τον Κώδικα Βασικής Πολεοδομικής Νομοθεσίας
(Δ’ 580/1999) και ειδικότερα τα άρθρα 152, 154 και 160
αυτού.
9. Το άρθρο 90 του Κώδικα Νομοθεσίας για την Κυβέρνηση και τα Κυβερνητικά όργανα (π.δ. 63/2005,
Α’ 98), σε συνδυασμό με την παρ. 22 του άρθρου 119
του ν. 4622/2019 (Α’ 133).
10. Τον ν. 4495/2017, σχετικά με τη λειτουργία των
ΣΥ.ΠΟ.Θ.Α. και την υπ’  αρ. 16424/862/24.02.2020
(Υ.Ο.Δ.Δ.  190) απόφαση του Συντονιστή της Αποκεντρωμένης Διοίκησης Αττικής, περί συγκρότησης των
ΣΥ.ΠΟ.Θ.Α. Α’ και Β’.
11. Την υπ’ αρ. 46329/2372/28.07.1987 (Δ’ 834) απόφαση του Υπουργού Περιβάλλοντος, Χωροταξίας και
Δημοσίων Έργων περί έγκρισης του γενικού πολεοδομικού σχεδίου του Δήμου Ταύρου.
12. Τα από 07.07.1939 π.δ. «Περί τροποποιήσεως του
σχεδίου Ταύρου (Ν. Σφαγείων)» (Α’ 288), 18.07.1957 π.δ.
«Περί τροποποιήσεως του ρυμοτομικού σχεδίου Ταύρου» (Α’ 138), 30.06.1978 π.δ. «Περί τροποποιήσεως και
αναθεωρήσεως του ρυμοτομικού σχεδίου Ταύρου (Αττικής) δια την ανέγερσιν λαϊκών πολυκατοικιών» (Δ’ 428)
και την υπ’ αρ. 208/1979 έκθεση της Πολεοδομίας Αθηνών «Έκθεση καθορισμού οικοδομικών γραμμών στο
οικόπεδο του Μπαλτσόγλου στον Ταύρο Π.Τ. 47 Τ.Φ.7».
13. Το υπ’ αρ. 47677/20.09.2010 συμβόλαιο πώλησης
προσκυρούμενων τμημάτων οικοπέδου λόγω κατάργησης κοινόχρηστου χώρου, της Συμβολαιογράφου Γενο-
βέφας Αθητάκη-Ζούκα, με το οποίο μεταβιβάστηκε στην
εταιρεία «ΕΚΤΥΠΩΣΕΙΣ ΟΦΣΕΤ ΔΕΡΒΗ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΤΕΧΝΙΚΗ ΕΤΑΙΡΙΑ ΓΡΑΦΙΚΩΝ ΤΕΧΝΩΝ» τμή-
μα 75,20 τ.μ. επί της οδού Κρήνης και 0,14 τ.μ. επί της
οδού Αναξαγόρα, ως αναγκαστικά προσκυρωτέα έκταση
στην όμορη ιδιοκτησία της.
14. Την υπ’ αρ. 108/05.07.2022 (ΑΔΑ: ΨΠΡΟΩΚΡ-ΔΦ8)
απόφαση του Δημοτικού Συμβουλίου Μοσχάτου-Ταύρου και την υπ’ αρ. 15/14.06.2022 απόφαση της Επιτρο-
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 243
02.05.2025 13:33:11
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
πής Ποιότητας Ζωής, περί έγκρισης της τροποποίησης
του εγκεκριμένου ρυμοτομικού στο Ο.Τ. 47Α.
15. Το γεγονός ότι δεν υποβλήθηκε καμία ένσταση
κατά της υπ’ αρ. 108/5.7.2022 απόφασης του Δημοτικού
Συμβουλίου.
16. Τα υπ’ αρ. 18108/14.10.2022 (1090218/01.11.2022
ΔΧΣ), 466/05.04.2023 (429257/07.04.2023 ΔΧΣ), 3552/
22.02.2024 (258148/27.02.2024 ΔΧΣ) έγγραφα της Διεύθυνσης Τεχνικών Υπηρεσιών και Δόμησης του Δήμου
Μοσχάτου-Ταύρου και την υπ’ αρ. 728677/17.06.2024 αίτηση του Μαστρογιαννόπουλου Στυλιανού, με τα οποία
κατατέθηκε ο φάκελος και συμπληρωματικά στοιχεία της
μελέτης του θέματος.
17. Την υπ’  αρ. 768341/26.06.2024 εισήγηση του
Τμήματος Πολεοδομικών Θεμάτων της Διεύθυνσης
Χωρικού Σχεδιασμού της Περιφέρειας Αττικής προς το
ΣΥ.ΠΟ.Θ.Α. Α’ Π.Ε. Νότιου Τομέα Αθηνών.
18. Την από 09.10.2024 θετική γνωμοδότηση του
ΣΥ.ΠΟ.Θ.Α. Α’ Π.Ε. Νότιου Τομέα Αθηνών (συνεδρίαση 2η-θέμα 4ο).
19. Τα νόμιμα δικαιολογητικά που περιέχονται στο φάκελο τροποποίησης του ρυμοτομικού σχεδίου.
Και επειδή:
Α. Ο Δήμος Μοσχάτου-Ταύρου με την υπ’ αρ. 108/
05.07.2022 (ΑΔΑ: ΨΠΡΟΩΚΡ-ΔΦ8) απόφαση του Δημοτικού Συμβουλίου, αποφάσισε ομόφωνα την τρο-
ποποίηση του εγκεκριμένου ρυμοτομικού σχεδίου στο
Ο.Τ. 47Α της Δ.Κ. Ταύρου και την έγκριση ρυμοτομικών
και οικοδομικών γραμμών επί των οδών Κρήνης και
Προύσσης.
Β. Η Διεύθυνση Χωρικού Σχεδιασμού (Τμήμα
Πολεοδομικών Θεμάτων και Εφαρμογών) με την
υπ’  αρ. 768341/26.06.2024 εισήγηση προς το Συμβούλιο Πολεοδομικών Θεμάτων και Αμφισβητήσεων
(ΣΥ.ΠΟ.Θ.Α. Α’) Περιφερειακής Ενότητας Νότιου Τομέα
Αθηνών, εισηγήθηκε:
1. Την έγκριση της τροποποίησης του εγκεκριμένου
ρυμοτομικού σχεδίου του Δήμου Μοσχάτου-Ταύρου στο
Ο.Τ. 47Α της Δ.Κ. Ταύρου, με έγκριση Ρυμοτομικών και Οικοδομικών Γραμμών επί των οδών Κρήνης και Προύσσης
όπως αποτυπώνεται στο από τον Νοέμβριο έτους 2023
συνοδεύον αυτή τοπογραφικό διάγραμμα (κλίμακα
1:500) του τοπογράφου μηχανικού Λιάπη Κωνσταντίνου.
2. Τον καθορισμό όρων και περιορισμών δόμησης
όπως ισχύουν στο Ο.Τ. 47Α και αναγράφονται στο από
τον Νοέμβριο έτους 2023 τοπογραφικό διάγραμμα (κλίμακας 1:500) του τοπογράφου μηχανικού Λιάπη Κωνστα-
ντίνου που φέρει θεώρηση της Υπηρεσίας και συνοδεύει
το υπ’ αρ. 3552/22.02.2024 έγγραφο της Διεύθυνσης Τεχνικών Υπηρεσιών του Δήμου Μοσχάτου-Ταύρου,
διότι από τη μελέτη των στοιχείων του φακέλου διαπιστώθηκε ότι:
• Με το από 30.06.1978 π.δ. (Δ’ 428) τροποποίησης και
αναθεώρησης του ρυμοτομικού σχεδίου Ταύρου, για
την ανέγερση Λαϊκών Πολυκατοικιών, έγινε αναδιάταξη
των Ο.Τ. στην περιοχή του Ο.Τ. 47 και δημιουργήθηκαν
τα Ο.Τ. 47 και Ο.Τ. 47Β με καθορισμένες ρυμοτομικές και
οικοδομικές γραμμές.
Οι νέες οδοί που δημιουργήθηκαν, Κρήνης και Προύσσης, έχουν καθορισμένες ρυμοτομικές γραμμές μόνο
επί αυτών των Ο.Τ. Στο εναπομείναν τμήμα του αρχικού
Ο.Τ. 47, που αποτελεί το Ο.Τ. 47Α, δεν καθορίστηκαν οικοδομικές και ρυμοτομικές γραμμές, με συνέπεια να είναι
ένα «ανοικτό» Ο.Τ.
• Με την έγκριση της τροποποίησης θεσμοθετούνται η
οικοδομική και ρυμοτομική γραμμή του Ο.Τ. 47Α επί των
οδών Κρήνης και Προύσσης, μορφοποιείται το Ο.Τ. 47Α
και οριοθετείται η οικοδομήσιμη επιφάνειά του και οι
κοινόχρηστοι χώροι στη βόρεια και ανατολική πλευρά
του. Επίσης αυξάνεται η συνολική επιφάνεια των θεσμοθετημένων κοινοχρήστων χώρων, καθώς οι ήδη
διαμορφωμένες οδοί Κρήνης και Προύσσης, που είναι
ενταγμένες στο ευρύτερο οδικό δίκτυο της περιοχής,
θεσμοθετούνται σύμφωνα με το υφιστάμενο/υλοποιημένο πλάτος τους.
Γ. Το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α. A’) Περιφερειακής Ενότη-
τας Νότιου Τομέα Αθηνών, γνωμοδότησε ομόφωνα
(υπ’ αρ. 2η/09.10.2024 συνεδρίαση - θέμα 4ο) σύμφωνα
με την εισήγηση της Διεύθυνσης Χωρικού Σχεδιασμού.
Δ. Με την παρούσα δεν βαρύνεται ο προϋπολογισμός
του Δήμου Μοσχάτου-Ταύρου.
Ε. Η παρούσα τροποποίηση του εγκεκριμένου ρυμοτομικού σχεδίου εμπίπτει στις αρμοδιότητες του Περι-
φερειάρχη Αττικής, σύμφωνα με την παρ. ΙΙ ΣΤ.39 του
άρθρου 186 του ν. 3852/2010 (Α’ 87/), διότι το Ο.Τ. 47Α
βρίσκεται εκτός παραδοσιακού οικισμού, εκτός περιοχής τοπίου ιδιαιτέρου φυσικού κάλλους, αρχαιολογικού
χώρου και προστατευόμενης περιοχής, εκτός δάσους
ή δασικής έκτασης και εκτός των οδικών αξόνων του
Βασικού Οδικού Δικτύου Αττικής και πέραν των 500 μέτρων από την ακτή.
ΣΤ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρησης στο ΕΜΔΔ-ΜΙΤΟΣ, αποφασίζουμε:
Την έγκριση της τροποποίησης του εγκεκριμένου
ρυμοτομικού σχεδίου του Δ. Μοσχάτου-Ταύρου στο
Ο.Τ. 47Α της Δ.Κ. Ταύρου, την έγκριση Ρυμοτομικών
και Οικοδομικών Γραμμών επί των οδών Κρήνης και
Προύσσης όπως αποτυπώνεται στο από τον Νοέμβριο
του έτους 2023 τοπογραφικό διάγραμμα (κλίμακα 1:500)
του τοπογράφου μηχανικού Λιάπη Κωνσταντίνου που
συνοδεύει την παρούσα απόφαση.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Επιτρέπεται η υποβολή προσφυγής κατά της απόφασης
αυτής, στον Γραμματέα της Αποκεντρωμένης Διοίκησης
Αττικής, μέχρι συστάσεως της αυτοτελούς εποπτείας ΟΤΑ
(Ελεγκτής Νομιμότητας) μόνο για παράβαση του νόμου,
σύμφωνα με το άρθρο 227 του ν. 3852/2010 (Α’ 87) και σε
προθεσμία δεκαπέντε (15) ημερών, από την δημοσίευσή
της στην Εφημερίδα της Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 13 Απριλίου 2025
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ
Ι
Αριθμ. 447431
(2)
Τροποποίηση του εγκεκριμένου ρυμοτομικού
σχεδίου του Δήμου Αλίμου στα Ο.Τ. 376 και 376Α
με χαρακτηρισμό ως πεζόδρομο του τμήματος
της οδού Ανδρέα Κάλβου μεταξύ των οδών Μιαούλη και Καλαμίδα.
Ο ΑΝΤΙΠΕΡΙΦΕΡΕΙΑΡΧΗΣ
ΧΩΡΙΚΟΥ ΣΧΕΔΙΑΣΜΟΥ, ΠΟΛΕΟΔΟΜΙΚΩΝ
ΘΕΜΑΤΩΝ ΚΑΙ ΕΦΑΡΜΟΓΩΝ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ιδίως το άρθρο 186 αυτού.
2. Το π.δ. 145/2010 «Οργανισμός Περιφέρειας Αττικής»
(Α’ 238), όπως τροποποιήθηκε με τις υπ’ αρ. 44403/2011
(Β’ 2494 και Β’ 2822), 109290/39629/23.12.2016 (Β’ 4251),
66313/24553/25.08.2017 (Β’ 3051) και 37419/13479/
08.05.2018 (Β’ 1661) αποφάσεις.
3. Την υπ’ αρ.18641/05.01.2024 απόφαση του Περιφερειάρχη Αττικής «Ορισμός Αναπληρώτριας Περιφερει-
άρχη και Αντιπεριφερειαρχών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31.01.2024 (Β’ 740) απόφαση
του Περιφερειάρχη Αττικής για τη μεταβίβαση αρμοδιοτήτων.
5. Το άρθρο 44 του ν. 3979/2011 «Για την ηλεκτρονική διακυβέρνηση και λοιπές διατάξεις» (Α’ 138) και τον
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131) και ειδικότερα τα
άρθρα 5, 6 και την παρ. 5β  του άρθρου 7 αυτού.
6. Το από 17.7.1923 ν.δ. (Α’ 228) και ειδικότερα τα άρθρα 1, 3, 7, 9 και 70 αυτού.
7. Τον ν. 1337/1983 (Α’ 33).
8. Τον Κώδικα Βασικής Πολεοδομικής Νομοθεσίας
(Δ’ 580/1999) και ειδικότερα τα άρθρα 152, 154 και 160
αυτού.
9. Το άρθρο 90 του Κώδικα Νομοθεσίας για την Κυβέρνηση και τα Κυβερνητικά όργανα (π.δ. 63/2005,
Α’ 98), σε συνδυασμό με την παρ. 22 του άρθρου 119
του ν. 4622/2019 (Α’ 133).
10. Τον ν. 4495/2017, σχετικά με τη λειτουργία των
ΣΥ.ΠΟ.Θ.Α. και την υπ’  αρ. 16424/862/24.02.2020
(Υ.Ο.Δ.Δ.  190) απόφαση του Συντονιστή της Αποκεντρωμένης Διοίκησης Αττικής, περί συγκρότησης των
ΣΥ.ΠΟ.Θ.Α. Α’ και Β’.
11. Τις υπ’  αρ. 287/56/12.01.1987 (Δ’  36), 80354/
5315/11.08.1992 (Δ’ 945) και 101341/8108/30.12.1994
(Δ’ 24/1995) αποφάσεις του Υπουργού Περιβάλλοντος,
Χωροταξίας και Δημοσίων Έργων περί έγκρισης και
τροποποίησης του γενικού πολεοδομικού σχεδίου του
Δήμου Αλίμου.
12. Το από 27.01.1978 π.δ. «Περί τροποποίησης του
ρυμοτομικού σχεδίου Παλαιού Φαλήρου και τροποποιήσεως και επεκτάσεως του ρυμοτομικού σχεδίου Αλίμου
και καθορισμού των όρων και περιορισμών δομήσεως
των οικοπέδων αυτού» (Δ’ 57), όπως συμπληρώθηκε με
το από 30.05.1979 (Δ’ 324) και το από 10.08.1981 π.δ.
«Περί αναθεωρήσεως του ρυμοτομικού σχεδίου Αλίμου»
(Δ’ 492).
13. Την υπ’ αρ. 19/25.01.2017 (ΑΔΑ: 6ΓΣΞΩΨΒ-ΨΜΩ)
απόφαση του Δημοτικού Συμβουλίου Αλίμου, λαμβάνοντας υπόψη την υπ’ αρ. 3/2017 απόφαση της Επι-
τροπής Ποιότητας Ζωής, η οποία επικαιροποιήθηκε
με τις υπ’ αρ. 99/10.06.2020 (ΑΔΑ: Ρ4ΚΛΩΨΒ-ΛΦΤ) και
υπ’ αρ. 21/29.01.2024 (ΑΔΑ: 60ΒΔΩΨΒ-ΡΤΧ) αποφάσεις
του Δημοτικού Συμβουλίου Αλίμου, περί έγκρισης της
τροποποίησης με χαρακτηρισμό της οδού Ανδρέα Κάλβου, μεταξύ των οδών Μιαούλη και Καλαμίδα (μεταξύ
των Ο.Τ. 376 και Ο.Τ. 376Α), ως πεζόδρομου.
14. Το γεγονός ότι δεν υποβλήθηκε καμία ένσταση
κατά της υπ’ αρ. 19/25.01.2017 (ΑΔΑ: 6ΓΣΞΩΨΒ-ΨΜΩ)
απόφασης του Δημοτικού Συμβουλίου Αλίμου.
15. Τα υπ’ αρ. 5381/23.03.2017 (64647/27.03.2017 ΔΧΣ),
16598/09.08.2017 (167290/10.08.2017 ΔΧΣ), 12714/
17.06.2020 (408996/18.06.2020 ΔΧΣ), 34281/10.11.2023
(1378724/10.11.2023 ΔΧΣ), 4381/12.02.2024 (182030/
12.02.2024 ΔΧΣ), 8790/20.03.2024 (361744/20.03.2024 ΔΧΣ)
έγγραφα της Διεύθυνσης Τεχνικών Υπηρεσιών του Δήμου Αλίμου, με τα οποία κατατέθηκε ο φάκελος της με-
λέτης του θέματος και συμπληρωματικά στοιχεία.
16. Την υπ’ αρ. 29937/07.04.2023 διαπιστωτική πράξη
του Γραμματέα της Αποκεντρωμένης Διοίκησης Αττικής
περί τεκμαιρόμενης έγκρισης της υπ’ αρ. 99/2020 απόφασης του Δημοτικού Συμβουλίου Αλίμου.
17. Την υπ’ αρ. 208/2023 απόφαση του Δημοτικού
Συμβουλίου «Έγκριση Κυκλοφοριακών Ρυθμίσεων οδού
Κάλβου μεταξύ των Ο.Τ. 376 και 376Α» (Β’ 6269).
18. Την υπ’  αρ. 658874/31.05.2024 εισήγηση του
Τμήματος Πολεοδομικών Θεμάτων της Διεύθυνσης
Χωρικού Σχεδιασμού της Περιφέρειας Αττικής προς το
ΣΥ.ΠΟ.Θ.Α. Α’ Π.Ε. Νότιου Τομέα Αθηνών.
19. Την από 09.10.2024 θετική γνωμοδότηση του
ΣΥ.ΠΟ.Θ.Α. Α’ Π.Ε. Νότιου Τομέα Αθηνών (συνεδρίαση
2η-θέμα 1ο).
20. Τα νόμιμα δικαιολογητικά που περιέχονται στο φάκελο τροποποίησης του ρυμοτομικού σχεδίου.
Και επειδή:
Α. Ο Δήμος Αλίμου με την υπ’  αρ. 19/25.1.2017
(ΑΔΑ: 6ΓΣΞΩΨΒ-ΨΜΩ) απόφαση του Δημοτικού
Συμβουλίου Αλίμου, η οποία επικαιροποιήθηκε με
τις υπ’  αρ. 99/10.6.2020 (ΑΔΑ: Ρ4ΚΛΩΨΒ-ΛΦΤ) και
υπ’ αρ. 21/29.1.2024 (ΑΔΑ: 60ΒΔΩΨΒ-ΡΤΧ) αποφάσεις
του, ενέκρινε την τροποποίηση του εγκεκριμένου ρυμοτομικού σχεδίου με χαρακτηρισμό της οδού Ανδρέα
Κάλβου, μεταξύ των οδών Μιαούλη και Καλαμίδα (μεταξύ των Ο.Τ. 376 και Ο.Τ. 376Α), ως πεζόδρομου.
Β. Η Διεύθυνση Χωρικού Σχεδιασμού (Τμήμα
Πολεοδομικών Θεμάτων και Εφαρμογών) με την
υπ’  αρ. 658874/31.05.2024 εισήγηση προς το ΣυμΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
βούλιο Πολεοδομικών Θεμάτων και Αμφισβητήσεων
(ΣΥ.ΠΟ.Θ.Α. Α’) Περιφερειακής Ενότητας Νότιου Τομέα
Αθηνών, εισηγήθηκε την έγκριση της τροποποίησης,
διότι από τη μελέτη των στοιχείων του φακέλου διαπιστώθηκε ότι:
• Με το από 10.08.1981 π.δ. «Περί αναθεωρήσεως του
ρυμοτομικού σχεδίου Αλίμου» (Δ’ 492) χαρακτηρίστηκε
ως πεζόδρομος τμήμα της οδού Ανδρέα Κάλβου, μεταξύ
των Ο.Τ. 373 και Ο.Τ. 373Α, το οποίο είναι διαμορφωμένο.
Με την έγκριση της τροποποίησης και τον χαρακτηρισμό ως «πεζόδρομο» του τμήματος της οδού Ανδρέα
Κάλβου, μεταξύ των Ο.Τ. 376 και 376Α, διαμορφώνεται
συνεχής πεζόδρομος που καταλαμβάνει όλο το μήκος
της οδού Ανδρέα Κάλβου και αποκτά πλέον η οδός ενιαίο
χαρακτηρισμό. Με την τροποποίηση αυτή δεν δημιουργείται πολεοδομικό ή κυκλοφοριακό πρόβλημα, καθώς
το τμήμα της οδού Κάλβου μεταξύ των Ο.Τ. 376 και 376Α
δεν ενώνει κεντρικές οδικές αρτηρίες, λόγω του μικρού
πλάτους της (6,00μ.) εξυπηρετεί κυρίως τις παρόδιες
ιδιοκτησίες κατά συνέπεια δεν επηρεάζει σημαντικά το
τοπικό δίκτυο κυκλοφορίας οχημάτων.
• Το μικρό πλάτος της οδού (6,00 μ.) δεν επιτρέπει
τη διαμόρφωση πεζοδρομίων ικανού πλάτους για την
ασφαλή διέλευση πεζών και διερχόμενων μαθητών και
την ομαλή κίνηση οχημάτων από και προς τις παρακείμενες οδούς.
Με την έγκριση της τροποποίησης καθίσταται ασφαλέστερη και ενθαρρύνεται η κίνηση των πεζών στην πόλη,
κατά συνέπεια επηρεάζεται θετικά η ποιότητα ζωής των
πολιτών.
Γ. Το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α. A’) Περιφερειακής Ενότη-
τας Νότιου Τομέα Αθηνών, γνωμοδότησε ομόφωνα
(υπ’ αρ. 2η/9.10.2024 συνεδρίαση- θέμα 1ο) σύμφωνα
με την εισήγηση της Διεύθυνσης Χωρικού Σχεδιασμού.
Δ. Με την παρούσα δεν βαρύνεται ο προϋπολογισμός
του Δήμου Αλίμου.
Ε. Η παρούσα τροποποίηση του εγκεκριμένου ρυμοτομικού σχεδίου εμπίπτει στις αρμοδιότητες του Περι-
φερειάρχη Αττικής, σύμφωνα με την παρ. ΙΙ ΣΤ.39 του
άρθρου 186 του ν. 3852/2010 (Α’ 87), διότι το τα υπό
τροποποίηση Ο.Τ. 47Α βρίσκεται βρίσκονται εκτός παραδοσιακού οικισμού, εκτός περιοχής τοπίου ιδιαιτέρου
φυσικού κάλλους, αρχαιολογικού χώρου και προστατευόμενης περιοχής, εκτός δάσους ή δασικής έκτασης και
εκτός των οδικών αξόνων του Βασικού Οδικού Δικτύου
Αττικής και πέραν των 500 μέτρων από την ακτή.
ΣΤ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρησης στο ΕΜΔΔ-ΜΙΤΟΣ, αποφασίζουμε:
Την έγκριση της τροποποίησης του εγκεκριμένου ρυμοτομικού σχεδίου του Δήμου Αλίμου, με τον χαρακτη-
ρισμό ως «πεζόδρομου» του τμήματος της οδού Ανδρέα
Κάλβου που βρίσκεται μεταξύ των οδών Μιαούλη και
Καλαμίδα (μεταξύ των Ο.Τ. 376 και 376Α), όπως αποτυπώνεται στο από τον Δεκέμβριο του 2016, θεωρημένο
την 08.04.2024 από την αρμόδια Διεύθυνση Υπηρεσίας
Δόμησης του Δήμου Αλίμου, τοπογραφικό διάγραμμα
(κλίμακας 1:500) της τοπογράφου μηχανικού Κρόκου
Γιαννούλας που συνοδεύει παρούσα απόφαση.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Επιτρέπεται η υποβολή προσφυγής κατά της απόφασης αυτής, στον Γραμματέα της Αποκεντρωμένης Διοί-
κησης Αττικής, μέχρι συστάσεως της αυτοτελούς εποπτείας ΟΤΑ (Ελεγκτής Νομιμότητας) μόνο για παράβαση
του νόμου, σύμφωνα με το άρθρο 227 του ν. 3852/2010
(Α’ 87) και σε προθεσμία δεκαπέντε (15) ημερών, από
την δημοσίευσή της στην Εφημερίδα της Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 243/30.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 8 Απριλίου 2025
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400243.pdf | Tokens: 16504]